  Наталья Тетерина Ижкарын Автозавод, Самсонов, Коммунаръёслэн, Мельничной урамъёсын но Калашников проспектын тупатъян ужъёсты йылпумъязы. Со сярысь Удмуртиысь транспортъя но сюрес возёсъя министерстволэн пресс-службаез ивортэ. Ваньзэ вить объектъёсты «Кышкыттэмлыко но ӟечлыко сюресъёс» ӵектос улсын выльдӥзы. Приёмка дыръя сюресъёс вить люкетъем эскерон пыр ортчизы. Тупатъям сюресъёсты подрядчикъёс, заказчикъёс, инженеръёс, мер огазеяськонъёслэн ёзчиоссы но улосвылысь Транспортъя но сюрес возёсъя министерство эскеризы. Озьы ик туннэ нуналлы Ува – Вавож но Ижкар – Ува улосвыл трассаослэн кык люкетъёсыз выльдэмын но кутэмын ни. Озьыен, та дырлы «Кышкыттэмлыко но ӟечлыко сюресъёс» ӵектосъя 11 урам но 2 трасса тупатэмын ни. Чаклам 63 объектъёс пӧлысь 39-аз ужъёс азьланьтӥсько. Та арняе ӧриос эшшо 10 сюресъёс вылын ужалозы. Соос эскерозы Ижкарысь Магистральной, Молодежной, Петров, Щорс, Союзной, Авангардной урамъёсты но Сельхозвыставка дорозь сюресэз, озьы ик Можга – Вавож, Сарапул – Вотка но Якшур-Бӧдья – Шаркан трассаосты. Сюрес лэсьтӥсьёс выль объектъёс борды кутскыны дасясько. Матысь дыре ужъёсты мытозы Ломоносов но 7-тӥ Подлесной урамъёсын, Окружной – Сокол каргурт, Кудрин – Светлой сюресъёсын но Можга – Вавож сюреслэн кыкетӥ люкетаз. Тегъёс: Авто Ижкар Удмуртия сюресъёс тупатъянужъёс транспортъяносюресвозёсъяминистерство  